74 PIÈCES JUSTIFICATIVES. 



prendre et mettre en haste les Angloiz dedens Beu, et y envoyais Richard de Lespine, au- 

 quel on ne le voult délivrer, non pas le inectrc près de la porte, et avoil mandé ledit Suf- 

 l'olk à Dreux, se je y aloie, que je fusse retenu. 



Item, cpie quant je lu à Paris, que je attendoie Jaquet Vide pour venir devers monsei- 

 gneur; pour ce qu'il ne venoit, je m'en voulz venir avecques Gosset, nepveu de madame 

 de S'-Anthoine 1 , et estoit tout prest de m'en venir avec lui quant les lettres d'asseurance 

 me vindrent ainsi que j'ay dit. 



Item, que plusieurs foizje lui ay oy dire moult de choses, et mesmes à messirc Philippe 

 Branche et messire Jehan Stafford, ainsi que autresfoiz j'ay dit. 



Et tout ce que j'ay oy et dit, je suis prest de dire pour vérité tout ce que je sçay. 



Si supplie très-humblement, à mon très-redouhté prince et seigneur, qui lui plaise de sa 

 bénigne grâce avoir pitié de moy, povre prisonnier malade : car quoy que l'en me donne 

 charge, je cuide que les descharges moyennes et. aux debteurs je ne lui devroie point V fl. 

 Et me attens aux comptes sur ce faiz; et , veu mon cas et ma povreté, avoir pitié et com- 

 passion de moy en l'honneur de Jhésu-Crist et de sa doulce mère. Et je prieray Dieu tous 

 les jours de ma vie pour mondit seigneur et pour ses bons amis. 



En tesmoing (lesquelles choses, j'ay cy mis mon signe manuel, l'an et jour dessusdits, 

 quelles j'ay escriptes de ma main. 



G. BENOIT. 



PIECE VIII. 



Mémoires et instructions à monseigneur le chancelier de Bretaigne, alant présentement 

 devers monseigneur de Bourgogne, de par monseigneur de Bretaigne. 



Et premiers, après les recommandations accoustumées, dira comment mondit sei- 

 gneur de Bretaigne a sceu , de nouvel, la manière et trayson que les Angloiz, de long- 

 temps a, pourchassent à l'encontre dudit monseigneur de Bourgogne et des siens, et non 

 pas tant seulement de lui, combien qu'il soit le principal contre lequel ilz tendent et 

 ymaginent la destruction et mort, mais aussi contre mondit seigneur de Bretaigne et les 

 autres de la maison de France, ainsi que bien à plain le poura savoir et veoir par les 

 lettres du comte de Sulîolk, signées de sa main, et oyr par aucune créance et mémoire 

 qu'il avoit baillée à Guillaume Benoit, qui mesmes, pour acertencr mondit seigneur de 

 Bourgogne, va par-devers lui. 



Item, et pour qu'il soit, vraysemblàble de l'ymagination que lesditz Angloiz ont eu et ont 

 à la destruction et mort dudit monseigneur de Bourgogne, ainsi que contiennent les let- 



* Ce doit êtreËmérance de Colonne, abbesse de Saint-Antoine-des-Champs, a Paris.Voy. la Table de V Histoire de 

 Charles Vil . par M. Vallet de Viriville , au mot : Colonne. 



